Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.\_\_/\_\_

din \_\_\_\_\_\_2022

Cu privire la petițiile cet. XXXXXX

La data de 20.05.2019, în registrul comun al Primăriei or. Căușeni de evidență a corespondenței de intrare, cu nr. 02/1 – 25 – xxx, a fost înregistrată petiția cet. XXXXXX, dom. în or. Căușeni, str. XXXXXX nr. xxx, privind acordarea ajutorului financiar pentru construcția unui zid de protecție contra apelor pluviale rezultate în urma ploilor naturale.

La data de 04.05.2020, în registrul comun al Primăriei or. Căușeni de evidență a corespondenței de intrare, cu nr. 02/1 – 25 – xxx a fost înregistrată petiția cet. XXXXXXXX, dom. în or. Căușeni, str. XXXXXX, nr. xx cu conținut similar celei din 20.05.2019.

Conform registrului de repartizare a corespondenței petiția petiționarului din 04.05.2020 a fost repartizată specialistului Primăriei or. Căușeni, Pavel Dărănuță.

Conform art. 85 (3) din Codul administrativ al Republicii Moldova autoritatea publică trebuie să stabilească din oficiu aspectele de fapt ale cazului care face obiectul procedurii, fără a se limita la dovezile și afirmațiile participanților.

Coform art. 87 (1) din Codul administrativ autoritatea publică se conduce de probele pe care le consideră necesare, conform dreptului discreționar, pentru investigarea stării de fapt.

Conform art. 92 din Codul administrativ autoritatea publică decide conform convingerii sale libere dacă consideră o faptă drept existentă, luînd în considerare întreaga procedură administrativă, inclusiv toate probele.

 Autoritatea publică ia în considerare toate faptele care au importanță pentru caz, inclusiv cele favorabile participanților.

Conform art. 21 (1), (2) din Codul administrativ autoritatea competentă trebuie să acționeze în conformitate cu legea și alte acte normative iar exercitarea atribuțiilor legale nu poate fi contrară scopului pentru care acestea au fost reglementate.

 Conform art. 24 din Codul administrativ participanții la procedura administrativă și procedura de contencios administrativ trebuie să își exercite drepturile și să își îndeplinească obligațiile cu bună - credință, fără a încălca drepturile procesuale ale altor participanți iar, participantul, care își exercită drepturile procesuale în mod abuziv și nu își îndeplinește obligațiile procesuale cu bună - credință răspunde potrivit legii pentru prejudiciile materiale și morale cauzate.

Conform art. 25 din Codul administrativ autoritatea publică competentă trebuie să își exercite atribuțiile legale în mod imparțial, indiferent de propriile convingeri sau interesele persoanelor care le reprezintă.

 Conform art. 31 din Codul administrativ actul administrativ individual și operațiunile administrative scrise trebuie să fie motivate.

 Astfel, în cadrul examinării petițiilor petiționarului XXXXXXXX s – a elaborat proiectul de decizie ”Cu privire la alocarea mijloacelor financiare din fondul de rezervă”, proiect examinat în cadrul ședinței Consiliului orășenesc Căușeni din 03.07.2020.

 În urma supunerii votului proiectul de decizie ”Cu privire la alocarea mijloacelor financiare din fondul de rezervă” în partea alocării mijloacelor financiare petiționarului XXXXXXX, prin prisma prevederilor art. 19 (4) din Legea privind administrația publică locală nr. 436 – XVI din 28.12.2006 nu a întrunit numărul necesar de voturi pentru a fi aprobat.

 Conform hotărârii definitive a Judecătoriei Căușeni (sediul Central) din 26 octombrie 2021 (dosar nr. 3 – 84/20) s – a hotărât obligarea Consiliului orășenesc Căușeni de a reexamina cererea cet. XXXXXX privind alocarea mijloacelor financiare din fondul de rezervă pentru construcția unui perete de protecție împotriva inundațiilor între gospodăria sa și a vecinilor săi.

 Instanța și – a motivat soluția prin faptul că Consiliul orășenesc Căușeni a ignorat prevderile art. 118 din Codul administrativ al Republicii Moldova – lipsa motivării în drept și în fapt și neinvitarea petiționarului la ședința Consiliului orășenesc Căușeni pentru a se expune asupra procedurii administrative inițiate în baza petițiilor sale.

 Codul administrativ al Republicii Moldova nr. 116 din 19 iulie 2018:

**Articolul 118.**Motivarea

(1) Motivarea este operațiunea administrativă prin care se expun considerentele care justifică emiterea unui act administrativ individual. În motivare se indică temeiurile esențiale de drept și de fapt pe care le-a luat în considerare autoritatea publică pentru decizia sa. Din motivarea deciziilor discreționare trebuie să poată fi recunoscute și punctele de vedere din care  autoritatea publică a reieșit la exercitarea dreptului discreționar. Motivarea trebuie să se refere și la argumentele expuse în cadrul audierii.

(2) Motivarea completă a unui act administrativ individual cuprinde:

a) motivarea în drept – temeiul legal pentru emiterea actului administrativ, inclusiv formele procedurale obligatorii pe care se bazează actul;

b) motivarea în fapt – oportunitatea emiterii actului administrativ, inclusiv modul de exercitare a dreptului discreționar, dacă este cazul;

c) în cazul actelor administrative defavorabile – o descriere succintă a procedurii administrative care a stat la baza emiterii actului: investigații, probe, audieri, opinii ale participanților contrare conținutului final al actului etc.

(3) Motivarea completă este obligatorie, este parte integrantă a actului administrativ individual și condiționează legalitatea acestuia.

 Astfel, conform cererilor depuse, cet. XXXXXX solicită acordarea ajutorului financiar pentru construcția unui zid de protecție contra apelor pluviale rezultate în urma ploilor naturale, ape care se scurg din grădinile vecinilor.

 **Codul Civil al Republicii Moldova:**

**Articolul 586.**Obligaţia de respect reciproc

Proprietarii terenurilor vecine sau ai altor bunuri imobile învecinate, pe lîngă respectarea drepturilor şi obligaţiilor prevăzute de lege, trebuie să se respecte reciproc. Se consideră vecin orice teren sau alt bun imobil de unde se pot produce influenţe reciproce.

**Articolul 590.**Folosirea apelor

(1) Cursurile de apă şi pînza freatică din mai multe terenuri nu pot fi deviate sau manipulate de proprietarul oricărui teren astfel încît cantitatea sau calitatea apei să fie modificată în dezavantajul proprietarului unui alt teren.

(2) Proprietarul terenului inferior nu poate împiedica în nici un fel curgerea firească a apelor provenite de pe terenul superior.

(3) Dacă curgerea apei de pe terenul superior cauzează prejudicii terenului inferior, proprietarul acestuia din urmă poate cere autorizarea instanţei de judecată de a face pe terenul său lucrările necesare schimbării direcţiei apelor, suportînd toate cheltuielile aferente. La rîndul său, proprietarul terenului superior este obligat să nu efectueze nici o lucrare de natură să agraveze situaţia terenului inferior.

 Prin urmare, pentru ca scurgerea să fie firească, naturală sunt necesare realizarea următoarelor condiţii:

a) apele să fie naturale, adică să provină din ploi sau din izvoare. Apele murdare sau menajere nu sunt ape naturale;

b) apele naturale să fi căzut pe terenul superior şi numai apoi să se scurgă, fără intervenţia omului, pe terenul inferior, datorită pantei naturale a terenului.

Proprietarul terenului inferior trebuie să sufere nu numai scurgerea apelor naturale, ci şi a materialelor duse de apă: nisip, nămol, gunoi etc. Interdicţia legală a proprietarului terenului inferior de a nu impiedica în nici un fel curgerea firească a apelor provenite de pe terenul superior este o obligaţie foarte largă, universală, care impune obligaţia acestuia de a nu efectua anumite lucrări care ar impiedica sau ar favoriza curgerea apei în defavoarea terenului superior. Nerespectarea acestei interdicţii îi acordă proprietarului terenului superior, după cum rezultă din esenţa legii, dreptul de a cere, fie pe cale amiabilă, fie judiciară înlăturarea obstacolelor şi acoperirea prejudiciului cauzat proprietarului terenului superior.

În speță, se invocă că scurgerea firească a apelor de pe terenurile superioare ar provoca unele pagube terenului inferioar. În asenemena situaţii, proprietarii terenului intefior de asemenea sunt protejați de lege. Astfel, potrivit art.590 alin.(3)CC RM, dacă curgerea apei de pe terenul superior cauzează prejudicii terenului inferior, proprietarul acestuia din urmă poate cere autorizarea instanţei de judecată de a face pe terenul său lucrările necesare schimbării direcţiei apelor, suportând toate cheltuielile aferente.

 La caz, petiționarul nu a prezentat o hotărâre definitivă și irevocabilă a instanței de judecată care ar autoriza ezecutarea lucrărilor necesare schimbării direcției apelor.

 De asemenea, norma legală citată prevede, expres, că proprietarul terenului inferior, în cazul executării lucrărilor autorizate de instanța de judecată, urmează a suporta toate cheltuielile aferente.

Consiliul orășenesc Căușeni poate interveni cu ajutoare materiale în favoarea unor categorii de persoane în strictă conformitate cu prevederile cadrului legal, unica sursă de acoperire a acestor ajutoare fiind fondul de rezervă al or. Căușeni.

Conform deciziei Consiliului orășenesc Căușeni ”Cu privire la aprobarea Regulamentului privind constituirea mijloacelor fondului de rezervă al Consiliului orășenesc Căușeni” nr. 2/15 din 19 februarie 2020 s – a aprobat Regulamentul privind constituirea mijloacelor fondului de rezervă al Consiliului orășenesc Căușeni.

*Conform acestui Regulament este prevăzut expres când și cui se pot aloca mijloace financiare din fondul de rezervă al or. Căușeni, cet. XXXXXX beneficiind de ajutor material din fondul de rezervă al or. Căușeni conform cadrului legal iar,* ***solicitările dânsului în partea alocării sumei de 46 000 sunt ilegale, cadrul legal național cît și cel orășenesc nepermițând alocarea mijloacelor fiianciare cu destinația solicitată de petiționar.***

Conform pct. 26 din Regulamentul precitat este prevăzut expres, citez: ”Utilizarea contrar destinației a mijloacelor fondului de rezervă constituie temei pentru perceperea lor integrală și incontestabilă în bugetul orașului Căușeni și tragerea la răspundere a persoanelor culpabile, în conformitate cu prevederile legislației”.

 În temeiul art. 3 (1), 7, 10 (1), 14 (1), (3), 20 (5) din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE:**

1. Se ia act de cererile cet. XXXXXXX privind acordarea ajutorului financiar pentru construcția unui zid de protecție contra apelor pluviale rezultate în urma ploilor naturale.

2. Se explică cet. XXXXX că, dacă curgerea apei de pe terenul superior cauzează prejudicii terenului inferior, proprietarul acestuia din urmă poate cere autorizarea instanţei de judecată de a face pe terenul său lucrările necesare schimbării direcţiei apelor, suportînd toate cheltuielile aferente.

3. Prezenta decizie poate fi contestată, în termen de 30 zile de la data comunicării, la judecătoria Căușeni, sediul central, pe adresa: or. Căușeni, str. Ștefan cel Mare și Sfânt, nr. 86.

4. Prezenta decizie se comunică:

* Dlui Anatolie Donțu, primarul orașului Căușeni;
* Cet. XXXXXXXX;

 - Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrul de stat al actelor locale.

PREȘEDINTELE SECRETARUL CONSILIULUI

ȘEDINȚEI ORĂȘENESC

 Ala Cucoș -Chiseliță

 Primar Anatolie Donțu

 Specialist Anatolie Focșa

 Secretarul Consiliului Orășenesc Cucoș - Chiseliță Ala